अर्जेंटीना टीम ने बेहतरीन शुरुआत की और गेंद पर कंट्रोल बनाए रखा। नाइजीरिया टीम के खिलाड़ी पहले हाफ में कुछ खास नहीं कर सके और मेसी ने 14वें मिनट में गोल कर अपनी टीम को 1-0 से आगे कर दिया। हाफ टाइम तक अर्जेंटीनी टीम ने इस बढ़त को बरकरार रखा।। दूसरे हाफ में दोनों टीमों को कुछ मौके मिले लेकिन सफलता मोसेस को पेनल्टी पर मिली। इसके बाद रोजो ने गोल से अर्जेंटीना को बढ़त दिला दी। वल्र्ड कप में अर्जेंटीना का इससे पहले आइसलैंड के खिलाफ मैच ड्रॉ रहा और क्रोएशिया ने उन्हें पराजित किया था। वहीं, नाइजीरिया की बात की जाए तो पहले मैच में क्रोएशिया से मिली हार के बाद टीम ने अगले मैच में आइसलैंड को आसानी से 2-0 से मात दी थी।